b'\n_START_ARTICLE_\nPitk\xc3\xa4niemi\n_START_PARAGRAPH_\nPitk\xc3\xa4niemi on Lohjan 3. kaupunginosa, keskustan tuntumassa pohjoiseen. Lohjanj\xc3\xa4rven rannalla sijaitseva alue muodostuu teollisuusalueesta ja Kiviniemenrannan asuinalueesta._NEWLINE_Teollisuusalueella toimivat nykyisin Loparexin Lohjan paperitehdas, UPM:n Lohjan Viilutehdas, Finnforestin Kerto-tehdas sek\xc3\xa4 Fortumin l\xc3\xa4mp\xc3\xb6voimala._NEWLINE_Pitk\xc3\xa4niemen erottaa id\xc3\xa4ss\xc3\xa4 Hiidensalmesta Kiviniemenkatu ja Lohjan satamarata sek\xc3\xa4 etel\xc3\xa4ss\xc3\xa4 Anttilan kaupunginosasta Rantapuisto Immonkadulle saakka.\n_START_SECTION_\nKiviniemenranta\n_START_PARAGRAPH_\nKiviniemenranta on asuinalue Pitk\xc3\xa4niemess\xc3\xa4. Kyseess\xc3\xa4 on uusi, vuonna 2005 perustettu asuinalue. Se sijoittuu Pitk\xc3\xa4niemen pohjoisosaan, Kiviniemenkadun p\xc3\xa4\xc3\xa4h\xc3\xa4n, noin kilometrin p\xc3\xa4\xc3\xa4h\xc3\xa4n Lohjan keskustasta. Alueen asuntokanta on Lujatalo Oy:n rakentamia pari- ja rivitaloja. Asuntoalue valmistui vuoden 2007 kes\xc3\xa4ll\xc3\xa4, jolloin viimeiset asuntokohteet valmistuivat.'